SULUDI napad na hrvatske navijače, nakon pobjede reprezentacije nad Nigerijom (2:0) u prvom kolu SP-a, u tri ujutro u kafiću u Kalinjingradu izveo je visoki policijski časnik.

Ruski mediji o teškom incidentu i velikoj sramoti za domaćina SP-a pišu tri dana nakon što se napad dogodio. Ističu da hrvatski navijači nisu radili nikakve probleme dok su u sitan sat sjedili u kafiću u centru grada i pili.

Ali, zato je za svađu bio raspoložen Rus, koji je očito mrtav pijan prvo provocirao goste, a zatim se sam zaletio prema njima. Uslijedila je tučnjava, koju su jedva smirili ruski policajci i razdvojili napadača od Hrvata.

Tom prilikom agresivni Rus dva je puta udario jednog od policajaca, pa su ga čuvari reda morali smiriti elektrošokerom i vezati mu lisice.

Tekst se nastavlja ispod oglasa

Ali, pravi šok uslijedio je tek pretresom onesposobljenog napadača. Utvrđeno je naime da je on pukovnik policije.

Želite li momentalno primiti obavijest o svakom objavljenom članku vezanom uz Svjetsko prvenstvo u Rusiji, instalirajte Index.me aplikaciju i pretplatite se besplatno na tag SP 2018

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.